open-index/open-wikipedia-markdown huggingface dataset:
மலேசிய பாதுகாப்பு படைகள்

**மலேசிய பாதுகாப்பு படைகள்** ஆங்கிலம்: *Malaysian Armed Forces* (**MAF**); மலாய்: *Angkatan Tentera Malaysia*), மலேசியாவின்  பாதுகாப்பு படைகள் ஆகும். மலேசிய பாதுகாப்பு படைகள், மூன்று தொழில்முறை சீருடை அணிந்த சேவைகளாக செயல்படுகின்றன. 

* மலேசிய தரைப்படை ஆங்கிலம்: *Malaysian Army*; மலாய்: *Tentera Darat Malaysia* (**TDM**)
* அரச மலேசிய கடற்படை ஆங்கிலம்: *Royal Malaysian Navy* (*RMN*); மலாய்: *Tentera Laut Diraja Malaysia* (**TLDM**)
* அரச மலேசிய வான்படை ஆங்கிலம்: *Royal Malaysian Air Force* (*RMAF*); மலாய்: *Tentera Udara Diraja Malaysia* (**TUDM**)

மலேசிய இராணுவத்தில் மலேசிய தரைப்படை மட்டும் ‘அரச’ என்ற பட்டத்தைப் பெறவில்லை. இருப்பினும், தேர்ந்தெடுக்கப்பட்ட இராணுவப் படைகள் மற்றும் படைப்பிரிவுகளுக்கு ‘அரச’ பட்டம் வழங்கப்படுகிறது. மற்ற மலேசியக் கடற்படை;  மலேசிய வான்படை ஆகிய இரு படைகளும்  ‘அரச’ என்ற பட்டத்துடன் செயல்படுகின்றன. 

## வரலாறு

இவை 20-ஆம் நூற்றாண்டின் முதற்பாதிக் காலத்தில், வட்டார இராணுவங்களை முன்வைத்து, மலாயாவில் பிரித்தானியர் குடியேற்றத்தின் போது தொடங்கப்பட்டது. மலேசியாவின் இறையாண்மை மற்றும் அதன் உத்திகளை காப்பதே குறிக்கோளாகக் கொண்டிருந்தது.

வெளிநாட்டு அச்சுறுத்தல்களிலிருந்து நாட்டைக் காப்பது; அரசு அதிகாரிகளுக்கு ஒத்துழைப்பது, பொது நலன் காப்பது, இயற்கை சேதத்தால் பாதிக்கப்படும் மக்களுக்கு உதவுவது மற்றும் தேசிய முன்னேற்ற நிகழ்வுகளில் கலந்து கொள்வது என பல்வேறு இலக்குகளை மலேசிய பாதுகாப்பு படைகள் கொண்டுள்ளன.

அத்துடன் ஐக்கிய நாடுகள் (**ஐநா**) அவையின் பன்னாட்டு முயற்சிகளுக்கு ஏற்ப பன்னாட்டு வெளியுறவுத் தீர்மானங்களை அமல்படுத்தி வருகிறது.

## செயல்பாடுகள்

மலேசிய எல்லைகளுக்குள் மலேசிய பாதுகாப்பு படைகளின் முக்கிய நடவடிக்கைகளில் முக்கியமானது; மலாயா கம்யூனிஸ்டு கட்சி தலைமையிலான கிளர்ச்சியில் தொடங்கின. அது மலாயாவின் அவசரகால நிலை என்று அறியப்பட்டது. 

இரண்டாம் உலகப் போரில், மலாயாவில் சப்பானியர் மேற்கொண்ட  படையெடுப்பு தான் நவீன காலத்தில் மலாயா எதிர்நோக்கிய ஒரே வெளிநாட்டுத் தாக்குதல் ஆகும். அப்போது மலாயா ஓர் ஒருங்கிணைந்த அரசியல் அமைப்பாக இருக்கவில்லை. அப்போது அது மலாயா கூட்டமைப்பு என்று அழைக்கப்பட்டவில்லை.

### இந்தோனேசியா - மலேசியா மோதல்

மலாயாவில் சப்பானியர் படையெடுப்பு நடத்துவதற்கு முன்னர்; நீரிணை குடியேற்றங்கள், மலாயா கூட்டமைப்பு மாநிலங்கள் மற்றும் மலாயா கூட்டமைப்பில் சேரா மாநிலங்கள் என மூன்று பிரிவுகளாக மலாயா இருந்தது. 

அதன் பிறகு அதிபர் சுகர்ணோ தலைமையில் உருவான இந்தோனேசிய மலேசிய மோதலின் போது மலேசிய பாதுகாப்பு படைகள் பங்கெடுத்துக் கொண்டன. அதன் பின்னர் வெளிநாட்டு நடவடிக்கைகளில் முக்கியமாக ஐக்கிய நாடுகள் அவையின் கீழ் அமைதி காக்கும் நடவடிக்கைகளில் ஈடுபட்டன.

## மேற்கோள்கள்

## மேலும் படிக்க
* Robert Karniol, 'Country Briefing: Malaysia,' ஜேன்ஸ் டிஃவன்ஸ் வீக்லி, 25 நவம்பர் 1995, பக்.&nbsp;25-40

## வெளி இணைப்புகள்
அணு வெப்பம்

**அணு வெப்பம்** (*atomic heat*) என்பது ஓர் அணுவின் தன் வெப்பம் மற்றும் அதனுடைய அணு நிறையின் பெருக்குத் தொகை ஆகும். டியூலாங் -பெட்டி விதிப்படி அணு வெப்பம் எல்லா திண்மப் பொருள்களுக்கும் ஏறக்குறைய 6 ஆகும். இது சாதாரண வெப்பநிலையில் பல தனிமங்களுக்கும் பொருந்துவதாக உள்ளது. ஆனால் குறைந்த வெப்பநிலையில் இதன் மதிப்பு மிகவும் குறைந்து, தனி வெப்பக்கீழ் வரம்பில் சுழியை நெருங்குகின்றது.

## சான்றுகள்

பகுப்பு:அணு இயற்பியல்
பகுப்பு:இயற்பியல் தொடர்பான குறுங்கட்டுரைகள்
சரோஜா ராமாமிருதம்

**சரோஜா ராமாமிருதம்** (28 சனவரி 1931 – 14 அக்டோபர் 2019) என்பவர் **பேபி சரோஜா** என்னும் பெயரில் 1930களில் தமிழ்த் திரைப்படங்களில் குழந்தை வேடங்களில் நடித்தவர். இவர் பாலயோகினி (1937), தியாகபூமி (1939), காமதேனு (1941) ஆகிய தமிழ்த் திரைப்படங்களில் நடித்துள்ளார்.

## வாழ்க்கைச் சுருக்கம்
பிரபல திரைப்பட இயக்குநர் கே. சுப்பிரமணியத்தின் சகோதரர் கே. விசுவநாதன், மற்றும் வத்சலா ஆகியோருக்குப் பிறந்தவர் சரோஜா. தந்தை விசுவநாதன் சென்னையில் சித்திரா டாக்கீசு என்ற பெயரில் திரையரங்கு ஒன்றை நடத்தி வந்தார். பேபி சரோஜா நடித்த மூன்று திரைப்படங்களையும் கே. சுப்பிரமணியமே தயாரித்திருந்தார். காமதேனு திரைப்படத்தில் சரோஜாவின் தந்தையும் (கே. பி. வத்சல்), தாயும் கதாநாயகனாகவும் கதாநாயகியாகவும் நடித்திருந்தனர்.
அக்காலகட்டத்தில் கலிபோர்னியா மாநிலம் சாந்தா மொனிக்காவைச் சேர்ந்த ஷெர்லி டெம்பிள் என்ற குழந்தை நட்சத்திரம், பிரமாதமான நடிப்பால் உலகப் புகழ் பெற்றிருந்தார். அதே சமயம் இந்தியாவில் சரோஜா அவர்கள் தன் நடிப்புத் திரமையைக் கொண்டு எல்லோராலும் பாராட்டப் பட்டு இந்தியாவின் **ஷிர்லி டெம்பிள்** என்று மக்களால் போற்றப்பட்டார். மேலும் அப்போது தமிழ்நாட்டில் பிறந்த சில பெண் குழந்தைகளுக்குப் ”சரோஜ” என்று பெயர் சூட்டினார்கள். மேலும் பேபி சரோஜா சோப், சரோஜா பவுடர் என வணிகப் பொருட்களிலும் இடம்பெற்றார். அதேபோல கைப்பைகள், நோட்டுப் புத்தகங்கள் போன்றவற்றிலும் சரோஜாவின் ஒளிப்படம் இடம்பெற்றது.

## இறப்பு
பேபி சரோஜா மூப்பின் காரணமாக ஏற்பட்ட உடல்நலக் குறைவால் 2019 அக்டோபர் 14 ஆம் நாள் காலமானார். இறக்கும்போது அவருக்கு வயது 88.

## மேற்கோள்கள்

## வெளி இணைப்புகள்
*இணையதள திரைப்பட தரவுத்தளத்தில் சரோஜா ராமாமிருதம்

பகுப்பு:1931 பிறப்புகள்
பகுப்பு:2019 இறப்புகள்
பகுப்பு:தமிழ்த் திரைப்பட நடிகைகள்
செங்காய்ச்சல்

**செங்காய்ச்சல்** (ஆங்கிலம்:scarlet fever) என்பது தொண்டைப் புண்ணுடனும் தோலின் பரப்பில் சிவந்த தடிப்புக்களுடனும் வரும் கடுமையான காய்ச்சலாகும். இது மேற்கத்திய நாடுகளில் குழந்தைகளுக்கு வரும் தொற்றுநோய்களில் ஒன்றாகும். முதலில் 1676-இல் சிட்னம் (sydenam) என்பவர் இக்காய்ச்சலை வகுத்துக்கூறினார். இக்காய்ச்சலுக்குக் காரணம் செட்ரெப்டோகாக்கசு ஏமோலிட்டிக்கசு (Streptococcus haemolyticus) என்னும் பாக்டீரிய நோய் கிருமியாகும்.

## காரணிகள்
இக்காய்ச்சல் உள்ளவரின் மூக்கு, வாய், காதுகளிலிருந்து வரும் நீருடனாவது, அவருடைய சிறுநீர், உடைகள், பாத்திரங்கள் முதலியவைகளுடனாவது சம்பந்தப்படுகிறவர்களுக்கு இந்த நோய் தொற்றிக்கொள்ளும். பசுக்களுக்கு இந்ந நோயிருந்தால் அவற்றின் பாலைக் குடிப்பவர்களுக்கு வரலாம். நோயின் அவயக்காலம் (Incubation period) இரண்டு மூன்று நாட்களாகும். சிலநேரங்களில் ஒரு வாரமாகவும் இருக்கக்கூடும்.

## இயல்புகள்
தொடக்கத்தில் தொண்டை அழற்சி, தலைவலி, 104 பாகை வரைக் காய்ச்சல், நடுக்கல், தோலின் மேல் சிவந்த சிறு பருக்கள் தோன்றும். குழந்தைகளிடம் வாந்தி, இழுப்பு, பிதற்றல் முதலியவைகளும் வரும். அடிநாச் சுரப்பிகள்(Tonsil), மெல்லிய அண்ணம், இரண்டும் சிவந்து வீங்கும். நாவில் குவிந்த தடிப்புக்களோடு வெள்ளை மாவுபோல் படிந்திருக்கும். இரண்டாம் நாள் சிவந்த தடிப்புகளுடன் நாக்குச் சிவந்துவிடும். சில நாட்களில் நாவுரிந்து பளபளப்பாக இருக்கும். இரண்டாம் நாள் கழுத்து, மார்பு, கைகளில் சிறு பருக்கள் தொடங்கி உடல் முழுவதும் பரவும். ஊசி முனை போன்ற பருக்கள் சிவந்த தோலின் மேல் கிளம்பி, ஒன்றொடு ஒன்று சேர்ந்து பெரிதாக இணைந்து கொள்ளும். 

தோலின் மேல் நகத்தினால் கீறினால் இரத்தமற்ற வெள்ளைக்கோடு ஏற்படும். முகம் சிவந்தபோதிலும் மூக்கின்வெளியிலும் வாயை சுற்றிலும் வெளுத்து விடும். சில நாட்களில் பருக்கள் முதிர்ந்து தவிடு போல் உதிரும். சில இடங்களில் தோல் துண்டுதுண்டாக உரியும். இவ்வாறு உதிர்வதும், உரிவதும் மிகுந்த தொற்றுத் தன்மையுடையன. இக்காய்ச்சலால் பல சிக்கல்கள் ஏற்படும். காதில் சீழ் பிடித்துச் செவிடாவது, காதுக்குப் பின்னுள்ள எலும்புருண்டையில் சீழ் பிடிப்பது, மூளையின் மூடுசவ்வுகளில் அழற்சி, மூளையில் கட்டிகள், இதய கபாடநோய் முதலியன ஏற்படும்.

நுரையீரல், சிறுநீரகம், சிறிபூட்டுகள் ஆகியவற்றிலும் அழற்சி காணும். சாதாரணமாகச் சிறுநீரில் வெண்ணி (Albumin) வரும். சிறுநீரில் இரத்தம் கூட வரலாம்.
சாதரணமாக இக்காய்ச்சல் ஒருமுறை வந்தால், மறுமுறை வருவதில்லை. இக்காய்ச்சலை எதிர்க்கும் ஆற்றல் உடலில் ஏற்பட்டு விடுகிறது. பொதுவாக 15வயதிற்குப் பின்னரும் வருவதில்லை.

பகுப்பு:பாக்டீரிய நோய்கள்
குமிழறை

**குமிழ் அறை** (*bubble chamber*) என்பது அயனியாக்கும் தன்மை கொண்ட துகள்களின் இயக்கத்தை, அவைகளின் பாதையை அறிய கூடிய அதிவெப்பமூட்டப்பட்ட ஒளி ஊடுருவும் தன்மை கொண்ட நீர்மம் (பொதுவாக நீர்ம ஐதரசன்) கொண்ட ஒரு கலன் ஆகும். இதனை 1952 ஆம் ஆண்டில் டொனால்ட் கிளேசர் என்பவர் கண்டுபிடித்தார். இக்கண்டுபிடிப்புக்காக இவருக்கு 1960 ஆம் ஆண்டில் இயற்பியலுக்கான நோபல் பரிசு கிடைத்தது.

முகிலறைகள் குமிழறைகளின் தத்துவத்திலேயே வேலை செய்கின்றன. ஆனால், முகிலறைகளில் அதிக வெப்பமாக்கிய நீர்மத்திற்குப் பதிலாக அதிகம் நிரம்பிய  ஆவி பயன்படுத்தப்படுகிறது.

## வெளி இணைப்புகள்

*

பகுப்பு:அணு இயற்பியல்
கருப்பு அரிசி

**கருப்பு அரசி** (*Black rice*, அல்லது கருஞ்சிவப்பு அரிசி) என்பது நெல் வகைத் தானியங்களில் ஒன்று. இவ்வரிசி அதிக ஊட்ட மதிப்பைக் கொண்டது.

கருமையான அரிசி, ஆசியக் கண்டத்தில் பரவலாகப் பயன்படுத்தப் படுகிறது. பலவகைகளிலும் உணவாகப் பயன்படுகிறது. ஆய்வாளர்கள் இந்த கருமையான அரிசி புற்றுநோயினையும் இதயநோயினையும் கட்டுப்படுத்த உதவுவதாகக் கூறுகின்றனர்.

சீனாவில் விரும்பி உண்ணப்படும் இவ்வரிசியில் சக்கரையின் அளவு குறைவாக உள்ளது. நார்ச்சத்து அதிகம் உள்ளது. ஒரு கரண்டி அளவே உள்ள அரிசியில் எராளமான எதிர் ஆக்சிடன்று உள்ளதாகக் கூறுகின்றனர். இந்த அரிசியின் தவிட்டினை வெகுவாக ஆய்ந்துள்ளனர். ஆந்திரசையனைன் என்கிற வேதிப்பொருள், அரிசிக்கு கருமை நிறத்தினைக் கொடுக்கிறது.

## மேலும் காண்க
* ஊதா அரிசி
* சிவப்பு அரிசி
* வெள்ளை அரிசி
* பழுப்பு அரிசி

## மேற்கோள்கள்

பகுப்பு:நெல் வகைகள்
லெடா 074886

**லெடா 074886** (PGC 74886) என்ற குறுகிய விண்மீன்பேரடை அரிதாகச் செவ்வக வடிவில் உள்ளது என கண்டறியப்பட்டுள்ளது. இந்த லெடா விண்மீன்பேரடை எரிடனுசு நட்சத்திர கூட்டத்தில் இருந்து 70,000,000 ஒளியாண்டு தொலைவில் அமைந்துள்ளது. ஜப்பான் நாட்டின் தேசிய வானியல் ஆய்வகத்தில் உள்ள சுபாறு தொலைநோக்கியில்  பொருத்தப்பட்டுள்ள நிழற்பட கருவி மூலம் காட்சி புலத்தை எடுத்தது. அந்த காட்சி புலம் மூலம் லெடா 074886 விண்மீன்பேரடை பற்றி ஆய்வு நடைபெற்று வருகிறது.

## மேற்கோள்கள்

பகுப்பு:விண்மீன் பேரடைகள்
பிரடெரிக் சேங்கர்

**பிரெடெரிக் சேங்கர்** (*Frederick Sanger*, 13 ஆகத்து 1918 - 19 நவம்பர் 2013) இங்கிலாந்து நாட்டு உயிரிவேதியியல் அறிஞர். வேதியியல் துறையில் இரு முறை நோபெல் பரிசு பெற்ற ஒரேயொருவர்.  1918 ல் பிறந்த இவர் 1958 ல் புரதம், குறிப்பாக இன்சுலினின் கட்டமைப்பு தொடர்பான கண்டுபிடிப்புக்காக தனித்து நோபல் பரிசு பெற்றார். 1980 ல் நியூக்கிளிக் அமிலத்தின் சங்கிலித் தொடர் தொடர்பான உண்மைகளைக் கண்டுபிடித்ததற்காக மறு முறை 'வால்டர் கில்பெர்க்' என்பவருடன் இணைந்து இரண்டாம் முறையாக பாதி நோபெல் பரிசு பெற்றார். மற்றொரு பாதி  'பால் பெர்க்' என்பவருக்குக் கிடைத்தது. தனித்தோ மற்றவருடன் இணைந்தோ நோபல் பரிசு பெறும் நான்காவது நபர் 'பிரெடரிக் சேனர்' ஆவார்.

## மேற்கோள்கள்

## வெளியிணைப்புகள்
* The Sanger Institute
* About the 1958 Nobel Prize
* About the 1980 Nobel Prize
* Fred Sanger  2001 Video Documentary by The Vega Science Trust
* National Portrait Gallery 
* Frederick Sanger interviewed by Alan Macfarlane, 24th August 2007 (film)
* . Interviewed by Lewis Wolpert. Duration 1 hour.

பகுப்பு:1918 பிறப்புகள்
பகுப்பு:வாழும் மக்கள்
பகுப்பு:பிரித்தானிய வேதியியலாளர்கள்
பகுப்பு:நோபல் வேதியியற் பரிசு பெற்றவர்கள்
பகுப்பு:2013 இறப்புகள்
பகுப்பு:நோபல் பரிசு பெற்ற பிரித்தானியர்கள்
அருவாள் நாடு

**அருவாள் நாடு** (அருவா நாடு) எனப்படுவது செந்தமிழ் வழங்கிய பன்னிரண்டு நாடுகளில் ஒன்று. அருவாள் வடதலை நாடு இதன் மற்றொரு பிரிவு. அருவாளர் நாடு என்பது அருவாணாடு என மருவிப் பின்னர் அருவா நாடு எனவும் மருவி வழங்கலாயிற்று. அருவாளர் அருவாள் நாட்டின் குடிமக்கள். இந்த அருவாள் நாடு வடுக நாட்டின் (தெலுங்கர் நாடு) எல்லையில் இருந்ததால் அருவாள் நாட்டு மக்களை வடுகர்கள் அரவாடு என்றும் அருவா மக்களின் மொழியான தமிழை அரம் என்றும் குறிப்பிட்டனர். அவ்வழக்கத்தின் தொடர்ச்சியாக ஆந்திரத் தெலுங்கர் மத்தியில் தமிழரையும், தமிழையும் இச்சொற்களில் குறிப்பிடும் வழக்கம் இன்றும் உள்ளது. 

## மேற்கோள்கள்


பகுப்பு:தமிழ்நாட்டு வரலாறு
பகுப்பு:சங்ககால அகநாடுகள்
மணலி ஏரி

**மணலி ஏரி** தமிழ்நாட்டின் சென்னையில் உள்ள மணலி, மாதவரம் பகுதியில் சுமார் 150 ஏக்கர் பரப்பளவில் உள்ள ஒரு ஏரியாகும். மாத்தூர் ஏரி, மணலி மாத்தூர் ஏரி, மாதவரம் ஏரி என பல பெயர்களால் அழைக்கப்படுகிறது. முறையற்ற வகையில் குப்பைகளும், கழிவுப்பொருடகளும் கொட்டப்படுவதால் ஏரி மேடிட்டு 100 ஏக்கர் அளவிற்குச் சுருங்கிவிட்டது.  ஏரி 2009-ம் ஆண்டில் அகர்சென் கல்லூரியைச் சேர்ந்த நாட்டு நலப்பணித் திட்ட மாணவர்களால் சுத்தப்படுத்தப்பட்டது.

## மேற்கோள்கள்

பகுப்பு:சென்னை ஏரிகள்
சேத்துப்பட்டு ஏரி

**சேத்துப்பட்டு ஏரி** சென்னையில் சேத்துப்பட்டில் 15 ஏக்கர் பரப்பளவில் இருக்கும் ஒரு ஏரியாகும். இது தான் சென்னை நகரத்தின் மத்தியில் அமைந்திருக்கும் ஒரே ஏரியாகும். மொத்தமுள்ள 15 ஏக்கரில் 9 ஏக்கர் பரப்பளவிற்கு தண்ணீர் உள்ளது. ஏரியின் தண்ணீர் குடிநீருக்காகப் பயன்படுத்தப்படாவிட்டாலும், இப்பகுதியின் முக்கிய நிலத்தடிநீர் ஆதாரமாக விளங்குகிறது. ஏரி நீரிருக்கும் பெரும்பாலான நேரங்களில் ஆகாயத்தாமரை எனும் ஏதும் பயனற்ற ஒரு களைச்செடியான  நீர்த்தாவரத்தால் நிறைந்து காணப்படும். ஏரிக்கு நடுவே தீவு போல ஒரு மணல் திட்டும், மரங்களும் உள்ளது.

## தற்போதைய நிலை மற்றும் வளர்ச்சிப்பணிகள்
இந்த ஏரியில் குறிப்பாக சேத்துப்பட்டு இரயில்வே நிலையத்தின் அருகே சட்ட விரோத ஆக்கிரமிப்புகள் நடந்தது. 1990-களில் இருந்து சேத்துப்பட்டு ஏரியை மறுசீரமைக்கும் விதமாக படகு/பரிசல் மன்றம் (Boat Club), மீன்காட்சியகம் (Aquarium), கடல் உணவு அங்காடிகள், மீன் விற்பனைத் திடல், ஏரியின் நீர்பரப்பைச் சுற்றி நடைபாதை அமைத்தல் போன்ற பல திட்டங்கள் முன்னெடுக்கப்பட்டன. கடைசியாக 2005-ஆம் ஆண்டு மாநில சுற்றுச்சூழல் துறை சேத்துப்பட்டு ஏரி உள்ளிட்ட சென்னையைச் சுற்றியுள்ள 12 ஏரிகளை மீட்டெடுக்கும் விதமான ஒரு திட்டத்தைக் கொண்டு வந்தது. சிபிஆர் சுற்றுச்சூழல் கல்வி மையம் மேற்கொண்ட ஒரு விரிவான கணக்கெடுப்பின் அடிப்படையில், மாநில அரசு, தமிழ்நாடு நகர்ப்புற கட்டுமான நிதிச்சேவை நிறுவனத்தை (Tamil Nadu Urban Infrastructure Finance Services Limited) ஒரு திட்ட அறிக்கையை தயார் செய்யப் பணித்தது. அதன்பிறகு, 2007-08-இல் மாநில அரசு 40 லட்சம் ரூபாய்களை ஏரியை தூர்வாரும் நடவடிக்கைகளுக்காகவும், ஆகாயத்தாமரையால் நிரம்பிக் கிடந்த ஏரியை சுத்தம் செய்யவும் அளித்தது.

மழைக்காலங்களில் கீழ்ப்பாக்கம் மருத்துவக் கல்லூரிப் பகுதிகளில் ஏற்படும் வெள்ளப்பெருக்கைத் தடுக்கும் பொருட்டு, சுமார் 1,475 மீட்டர் நீளமுள்ள மழைநீர் வடிகால் முறையை அமைக்கும் திட்டம் ஒன்றை அமைப்பதற்கு 2012 ஆம் ஆண்டு மே மாதத்தில் சென்னை மாநகராட்சி மன்றத்தில் தீர்மானம் நிறைவேற்றப்பட்டது. 22.9 மில்லியன் இந்திய ரூபாய் மதிப்பிலான இத்திட்டத்தின் மூலம் பருவகாலங்களில் கிடைக்கும் உபரி தண்ணீர் சேத்துப்பட்டு ஏரியிலிருந்து கூவம் ஆற்றிற்கு புது பூபதி நகர், பச்சையப்பன் கல்லூரி விளையாட்டுத் திடல் மற்றும் வெங்கடாஜலபதி தெரு வழியாக திருப்பிவிடப்படும். மேலும், 60 மில்லியன் ரூபாய் மதிப்பில் மீன்வளத்துறை கழகத்திற்கு ஒரு கட்டடமும் ஏரிக்கு அருகிலேயே கட்டப்படவுள்ளது.

## சீரமைப்புப் பணிகள்
2015-ஆம் ஆண்டு ஏற்பட்ட பெருமழைக்கு பிறகு இந்த ஏரியை சீரமைத்து படகு சவாரி மற்றும் வாகன நிறுத்த வசதியுடன் கூடிய சுற்றுசூழல் பூங்கா அமைக்கும் பணி திட்டமிடப்பட்டு, செயல்படுத்தபட்டது.

## காட்சியகம்

Image:Chetput Pond1.JPG
Image:Chetput Pond.jpg
Image:Pond at Chetput1.JPG


## மேற்கோள்கள்

பகுப்பு:சென்னை ஏரிகள்
பாடை

**பாடை** என்பது இறந்தவர்களின் உடலை எடுத்துச் செல்லப் பயன்படுத்தும் ஒரு பொருளாகும். இறந்து போன மனிதனின் உடல் அவர்கள் சார்ந்துள்ள சமயங்களின் நடைமுறைப்படி மண்ணில் புதைத்தோ அல்லது நெருப்பில் எரித்தோ அழிக்கப்படுகிறது. இறந்த மனிதனின் உடலை வீட்டிலிருந்தோ அல்லது இறந்த இடத்திலிருந்தோ அழிப்பதற்கான இடத்திற்குக் கொண்டு செல்வதற்குப் பாடை பயன்படுத்தப்படுகிறது.

## மேற்கோள்கள்

பகுப்பு:தமிழர் சடங்குகள்‎
மதுரகவி

**மதுரகவி** என்பது கவிதை புனையும் புலமையை வெளிப்படுத்தும் ஒரு பாங்கு. ஆசுகவி, மதுரகவி சித்திரக் கவி, வித்தார கவி என்னும் நான்கு வகைப் புலமைகளில் பலர் சிறப்புற்று விளங்கிய புலமைநெறி மதுரகவி. 

பொருள்வளமும், சொல்வளமும் உடையதாய், பல்வேறு வகையான தொடைநலன்கள் அமையப்பெற்று, உருவகம் முதலான அணி நயங்கள் பொலிந்து வர, ஓசைநயம் கொண்டதாய், கற்போருக்கு அமிழ்தம் போல அமைந்திருப்பது மதுரகவி. சொல்லப்பட்ட பலவகையான இன்பங்கள் தந்து மயங்கவைக்கும் மது இது. 
## அடிக்குறிப்பு

பகுப்பு:யாப்பிலக்கணம்
பகுப்பு:கவிதை
வித்தார கவி

**வித்தார கவி** என்பது கவிதையால் நூல் செய்யும் புலமை. ஆசுகவி, மதுரகவி, சித்திரக் கவி, வித்தார கவி என்னும் பாகுபாட்டில் ஒன்று. வித்தாரம் பேசுதல் என்னும்போது வித்தாரம் என்னும் சொல் வக்கணையாகப் பேசுதல் எனப் பொருள்படுகிறது. அதுபோல வக்கணையாகப் பாடும் தொடர்நிலைச் செய்யுள் வித்தார கவியாகும். 

## அடிக்குறிப்பு

பகுப்பு:கவிதை
பகுப்பு:யாப்பிலக்கணம்
பழவந்தாங்கல்

**பழவந்தாங்கல் ** (ஆங்கிலம்: *Palhavanthangal*) இந்தியாவின் சென்னையின் தென் சுற்றுப்பகுதிகளில் ஒன்றாகும். சென்னை பன்னாட்டு வானூர்தி நிலையத்திற்கு மிக அண்மையில் உள்ள சுற்றுப் பகுதிகளில் இதுவும் ஒன்று. இங்கு கடற்கரை-தாம்பரம் புறநகர் இருப்பு வழியில் உள்ள பழவந்தாங்கல் தொடர்வண்டி நிலையம் உள்ளது. இந்தத் தொடர்வண்டி நிலையம், நிலையத்தை அடுத்துள்ள பழவந்தாங்கல் குடியிருப்புக்களுக்கு மட்டுமல்லாது நங்கநல்லூர் பகுதிக்கும் சேவை அளிக்கிறது. 1970களில் புதியதாக கட்டப்பட்ட இந்த தொடர்வண்டி நிலையம் புனித தோமையார் மலை தொடர்வண்டி நிலையத்திற்கும் மீனம்பாக்கம் தொடர்வண்டி நிலையத்திற்கும் இடையில் உள்ளது.

பழவந்தாங்கல் சுரங்கப்பாதை முதன்மை தெற்கத்திய பெருஞ்சாலையையும் நங்கநல்லூரையும் இணைக்கிறது. நங்கநல்லூரின் பல்வேறு கோவில்களுக்குச் செல்ல பழவந்தாங்கல் தொடர்வண்டி நிலையமும் பழவந்தாங்கல் சுரங்கப்பாதையும் அணுக்கம் தருகின்றன. 

இது *பல்லவன் தாங்கல்* என்பதாக இருந்து தற்போது ஆங்கிலத் தாக்கத்தால் பலவந்தாங்கல் என்று அழைக்கப்படுவதாகவும் கூறப்படுகிறது.  இப்பகுதியையும் சுற்று வட்டாரங்களையும் பல்லவர்களே ஆண்டு வந்துள்ளனர்; பல்லவ மன்னர்களால் இங்கு ஓர் குளம் வெட்டப்பட்டது. குளத்தை அடுத்தப் பகுதியே *தாங்கல்*  எனப்பட்டது. பல்லவர்கள் கட்டிய குளத்தை அடுத்துள்ள பகுதியே பல்லவன் தாங்கல் எனப்பட்டது.  

இங்கு ஏர் இந்தியா நிறுவன குடியிருப்புகள், கேந்திரிய வித்தியாலயா பள்ளி, ஐந்து நட்சத்திர டிரைடென்ட் தங்குவிடுதி ஆகியன அமைந்துள்ளன.

## மேற்கோள்கள்

பகுப்பு:சென்னை
பகுப்பு:சென்னை மாவட்டம்
பகுப்பு:சென்னை சுற்றுப் பகுதிகள்
பகுப்பு:சென்னை மாவட்டத்திலுள்ள ஊர்களும் நகரங்களும்
திருமங்கலம், சென்னை

**திருமங்கலம்** (*Thirumangalam*) இந்தியாவின் தமிழ்நாடு மாநிலம் சென்னை நகரில் அண்ணா நகரின் எல்லையில் அமைந்துள்ள ஒரு புறநகர்ப் பகுதியாகும். திருமங்கலமும் முகப்பேரும் அண்ணா நகரின் எல்லைகளாக இருப்பினும் பெரும்பான்மையான நேரங்களில் இவை அண்ணாநகரின் பகுதிகளாகவே குறிப்பிடப்படுகின்றன. திருமங்கலம் அண்ணா நகரின் எல்லையில் உள்ளது. மேலும் இது பெரும்பாலும் அண்ணா நகர் என்றும் அழைக்கப்படுகிறது. அசல் திருமங்கலம் கிராமம் அண்ணா நகர் மற்றும் அண்ணா நகர் மேற்கு எல்லையில் அமைந்துள்ளது. பழைய திருமணியம்மன் கோயில் இங்கு அமைந்துள்ளது. 

சென்னை மெட்ரோ இரயிலுக்கான திட்டமிடப்பட்ட நீட்டிப்பு ஒரு கோபுரம் வழியாக செல்கிறது. 

## மேற்கோள்கள்

பகுப்பு:சென்னை சுற்றுப் பகுதிகள்
சு. சபாரத்தினம்

**சுப்பிரமணியம் சபாரத்தினம்** (26 சூன் 1930 — 11 மார்ச் 2013) ஈழத்துப் பத்திரிகையாளர், எழுத்தாளர். *சசிபாரதி* என்ற பெயரில் சிறுகதைகள் எழுதியவர். யாழ்ப்பாணத்தில் இருந்து வெளிவந்த ஈழநாடு பத்திரிகையின் ஆசிரியராகப் பணியாற்றியவர். இறுதிக் காலத்தில் புலம் பெயர்ந்து தமிழ்நாட்டில் திருச்சியில் வாழ்ந்து வந்தார்.

## வாழ்க்கைச் சுருக்கம்
சுப்பிரமணியம்-செல்லம்மா ஆகியோருக்கு புங்குடுதீவு 6ம் வட்டாரத்தில் பிறந்தவர் சபாரத்தினம். 1951 ஆம் ஆண்டில் கொழும்பில் இருந்து வெளியான வீரகேசரி பத்திரிகையில் ஒப்புநோக்காளராக பணியில் சேர்ந்த இவர் 1961 இல் ஈழநாடு பத்திரிகை யாழ்ப்பாணத்தில் தினசரியாக ஆரம்பிக்கப்பட்டதும் அதில் இணைந்துகொண்டார். முதலில் செய்தி ஆசிரியராகவும் பின்னர் வாரமலர் ஆசிரியராகவும் 25 ஆண்டுகளாகப் பணியாற்றினார். ஈழநாடு பத்திரிகை நிறுவனத்திலிருந்து ஓய்வுபெற்ற பின்னர் சிறிது காலம் முரசொலி பத்திரிகையிலும் பணிபுரிந்தார். யாழ் இலக்கிய வட்டத்தின் தலைவராகப் பல ஆண்டுகள் பணியாற்றினார்.

சிறுகதைகள், குட்டிக்கதைகள் பல எழுதியவர். நூல்களாகவும் இவற்றை வெளியிட்டார். இவரது குட்டிக் கதைகள் நூல் ஆங்கிலத்திலும் வெளியாகியுள்ளது. 
ஈழநாடு பத்திரிகையில் இவர் எழுதி வெளிவந்த ஆசிரியத் தலையங்கங்களைத் தொகுத்து 'ஊரடங்கு வாழ்வு' என்னும் நூல் 1985 ஆம் ஆண்டில் தமிழியல் வெளியீடாக வெளிவந்தது.

## வெளி இணைப்புகள்
*மூத்த பத்திரிகையாளரும் எழுத்தாளருமான சசிபாரதி சபாரத்தினம் காலமானார், இனியொரு
*திரு சுப்பிரமணியம் சபாரத்தினம் 

பகுப்பு:இலங்கைப் பத்திரிகையாளர்
பகுப்பு:ஈழத்து எழுத்தாளர்கள்
பகுப்பு:1930 பிறப்புகள்
பகுப்பு:2013 இறப்புகள்
பகுப்பு:யாழ்ப்பாண மாவட்ட மக்கள்
பகுப்பு:புங்குடுதீவு நபர்கள்
பகுப்பு:இலங்கைத் தமிழ் ஊடகவியலாளர்கள்
விநாயகபுரம்

**விநாயகபுரம் **  (*Vinayagapuram*) என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்திலுள்ள ஒரு நகராட்சி ஆகும். சென்னை நகரின் வடக்கு புறநகர்ப் பகுதிகளில் ஒன்றான புழலை அடுத்து உள்ள ஒரு குடியிருப்புப் பகுதியாகும்.

## அமைவிடமும் சுற்றுப் பகுதிகளும்

விநாயகபுரம் தேசிய நெடுஞ்சாலை 5ஐ அடுத்து உள்ளது. லூகாசு டிவிஎஸ்  சந்திப்பில் உள்ள வளையச் சாலை பாடி, இலட்சுமிபுரம் (சரசுவதி நகர்), அண்ணாநகர், புழல், வில்லிவாக்கம் ஆகியவற்றை இணைக்கிறது. 2011இல் விநாயகபுரம் சென்னை மாநகராட்சியுடன் இணைக்கப்பட்டது. விரைவாக வளர்ந்துவரும் பகுதிகளில் ஒன்றாக விநாயகபுரம் விளங்குகிறது. 

## போக்குவரத்து
மாநகரப் போக்குவரத்துக் கழகம் (MTC) விநாயகபுரத்திலிருந்து  சென்னை நகரின் பல பகுதிகளுக்கும் பேருந்து சேவைகளை இயக்குகிறது. தடம் எண் 142 - பிராட்வே, 29 விரிவு -மந்தைவெளி ஆகியன விநாயகபுரத்திலிருந்து இயங்குகின்றன. செங்குன்றத்திலிருந்து வரும் பேருந்துகள் இங்கு நின்று செல்கின்றன; 242 - செங்குன்றம்- பிராட்வே,   C70 (செங்குன்றம் - கிண்டி),42C(பாரிசு - டீச்சர்சு காலனி). பகிர் தானிகள் இங்குப் போக்குவரத்துக்கு பெரும் துணையாக உள்ளன. இங்கு தொடர்வண்டி இணைப்பு இல்லாததால் இங்குள்ளவர்கள் அருகில் உள்ள வில்லிவாக்கம் அல்லது பெரம்பூர் தொடர்வண்டி நிலையங்களுக்குச் செல்கிறார்கள்.  

## கல்வி தாபனங்கள்
இங்கு  வேலம்மாள் பொறியியல் கல்லூரி (சூரப்பேட்டை), வேலம்மாள் மெட்றிகுலேசன் உயர்நிலைப் பள்ளி, இன்ஃபன்ட் இயேசு மெட்றிகுலேசன் பள்ளி, எம்டிஎம் மெட்றிகுலேசன் பள்ளி, கிங்சு மெட்றிகுலேசன் பள்ளி ஆகியன உள்ளன. 

## நகர்புரப் பகுதிகள்
புத்தகரம், பால விநாயகர் கோவில் தெரு, ஸ்ரீ குமரன் நகர், எஸ்.பி.ஓ.ஏ டீச்சர்சு நகர், செக்ரடேரியட் காலனி, சரசுவதி நகர், சூரப்பேட்டை, கல்பாளையம், ரெட்டேரி, டீச்சர்சு காலனி,அய்யப்பன் நகர்.

## கோவில்களும் தேவாலயங்களும்
இங்குள்ள இந்துக் கோவில்கள் :  பால விநாயகர் கோவில், தொனமையான பெருமாள் கோவில், பார்வதியம்மன் கோவில், விஜயலட்சுமி கோவில்,அய்யப்பன் கோவில்,ஆஞ்சநேயர் கோவில்.
கிறித்தவக் கோவில்கள்: ஈ.சி.ஐ தேவாலயம், சியோன் கார்டன் ஏஜி தேவாலயம், சி.எஸ்.ஐ தேவாலயம் 

## மருத்துவமனைகள்
லேக் வியூ மருத்துவமனையும் மாயா மருத்துவமனையும் இங்குள்ள முதன்மையான மருத்துவமனைகளாகும். விநாயகபுரம் பேருந்து நிலையம் அருகே பல் மருத்துவத்திற்கான சிட்டி டென்ட்டல் கேர் மருத்துவமனை உள்ளது. இவற்றைத் தவிர பல சிறு மருத்துவமனைகள் உள்ளன. 

## வெளி இணைப்புகள்
* Chennai Online website

## மேலும் காண்க
*சென்னை பன்னாட்டு வானூர்தி நிலையம்
*சென்னை சென்ட்ரல் தொடர்வண்டி நிலையம்
*சென்னை புறநகர் இருப்புவழி
*சென்னை மாவட்டம்

பகுப்பு:திருவள்ளூர் மாவட்டத்தில் உள்ள நகராட்சிகள்
பகுப்பு:சென்னை சுற்றுப் பகுதிகள்
சிறுசேரி

**சிறுசேரி** (*Siruseri*) தமிழ்நாட்டின்  காஞ்சிபுரம் மாவட்டத்தில் உள்ள, சென்னையின் கிழக்குப் பகுதியில் அமைந்துள்ள, ஓர் புறநகர்ப் பகுதியாகும். சென்னையிலிருந்து தெற்கே 30&nbsp;கி.மீ. தொலைவில் ராஜீவ் காந்தி சாலையில் அமைந்துள்ளது. இச்சாலையில் நாவலூருக்கும்  கேளம்பாக்கத்திற்கும் இடையே இச்சிற்றூர் அமைந்துள்ளது.

ராஜீவ் காந்தி சாலையை அண்மித்து உருவாகியுள்ள சென்னையின் தகவல் தொழினுட்ப தாழ்வாரத்தின் கடைசி முனையாக சிறுசேரி அமைந்துள்ளது. இராசீவ் காந்தி சாலையை இதுவரை மட்டுமே ஆறுவழி தடச்சாலையாக மாற்ற திட்டமிடப்பட்டுள்ளது.

## சிறுசேரி தகவல்தொழினுட்பப் பூங்கா
சிறுசேரியில் உள்ள பாடூர் பகுதியில் சிப்காட் ஐடி பார்க் அமைக்கப்பட்டுள்ளது.  சிப்காட் சிறுசேரி சிற்றூரில்  பரப்பு நிலப்பகுதியில் தகவல் தொழில் நுட்பப் பூங்கா ஒன்றினை அமைத்துள்ளது.இது ஆசியாவிலேயே மிகப் பெரிய தகவல் தொழினுட்ப பூங்காவாக விளங்குகிறது.   இங்கு தங்கள் வளாகங்களை கட்டிக்கொள்ள தகவல் தொழில்நுட்ப நிறுவனங்களுக்கு நிலம் அளிக்கப்படுகிறது. இங்கு  வணிகமயமாக்கலுக்குத் தேவையான அனைத்துக் கட்டுமான வசதிகளும் மாநில அரசின் முனைப்பால் கட்டமைக்கப்படுகின்றன: தனியான மின்வழங்கு துணைநிலையம், தனியான தொலைபேசி இணைப்பகம், உயர்வேக அகன்ற பட்டை தரவுத் தொடர்பு, பன்னாட்டுத்தர விரைவுச்சாலைகள், ஐந்து விண்மீன் தங்குவிடுதிகள் ஆகியன. பல நிறுவனங்கள் இங்கு நிலத்தை வாங்கியுள்ளபோதும் சில நிறுவனங்களே தற்போது தங்கள் வளாகங்களைக் கட்டிக் கொண்டுள்ளன.

## கல்வி நிறுவனங்கள்

* சென்னை கணிமைக் கழகம்
*  ஐடிஎம் வணிகப் பள்ளி  http://www.itm.edu/chennai/ 
*  செட்டிநாடு மருத்துமனை & ஆய்வுக் கழகம் http://www.chettinadhealthcity.com 

## குடியிருப்புக்கள்
 பரப்பளவில் 6000 குடியிருப்பு அடுக்ககங்களைக் கொண்ட பன்னாட்டுத்தர குடியிருப்பு நகர்ப்புரத்தை கட்டமைக்க சிங்கப்பூர் ரியால்ட்டி நிறுவனம் திட்டமிட்டிருந்தது. ஆனால் சில சட்டச் சிக்கல்களால் இது விடப்பட்டது.

கடந்த சில ஆண்டுகளில் இங்கு அடுக்ககங்கள் விரைவாக கட்டப்பட்டு வருகின்றன. சீனிவாசநகர் அவற்றில் ஒன்றாகும். செல்வமிக்க வெளிநாடுவாழ இந்தியர்கள் இந்தக் குடியிருப்பு வானளாவிகளில் முதலீடு செய்துள்ளனர். பத்மா சேசாத்திரி பள்ளி இங்கு ஒரு கிளையை துவக்கி உள்ளது. விரைவான வளர்ச்சியால் இங்கு நிலத்தின் விலை மிக உயர்ந்தநிலையை எட்டி உள்ளது.

## போக்குவரத்து

சிறுசேரியின் முதன்மை பேருந்து நிலையம் ராஜீவ் காந்தி சாலையில் சிப்காட் தகவல்தொழினுட்ப பூங்காவினை ஒட்டி, பாடூருக்கும் எகாட்டூருக்கும் இடையே உள்ளது. இங்கு நிற்கும் பேருந்துகளாவன:

* 19B,519ext,M51D: சைதாப்பேட்டை - கேளம்பாக்கம்
* M5,519: அடையாறு - கேளம்பாக்கம்
* M19A: திருவான்மியூர் - கேளம்பாக்கம்
* 523,523A : திருவான்மியூர் - திருப்போரூர்
* 570,119,568C : சென்னை புறநகர் பேருந்து நிலையம் - கேளம்பாக்கம்
* T151, M151 : தாம்பரம் - கோவளம்
* 21H : பிராட்வே - கேளம்பாக்கம்
* 219A : குளிர்சாதனப் பேருந்து  அம்பத்தூர் தொழிற்பேட்டை - கேளம்பாக்கம்

## பள்ளிகள்

சுசில்ஹரி பன்னாட்டு தங்கிக்கற்கை பள்ளி கேளம்பாக்கம்- வண்டலூர் சாலையில் உள்ளது. இங்குள்ள ஒரே அரசுப் பள்ளி பேரூராட்சி ஒன்றிய துவக்கப் பள்ளி ஆகும். பஞ்சாப் சங்கத்தினரால் பத்மா ஆதர்ச உயர்நிலைப் பள்ளி வாணியஞ்சாவடியில் கட்டப்பட்டுள்ளது. 
## மேற்சான்றுகள்

## வெளி இணைப்புகள்
* SIPCOT IT Park map

﻿

பகுப்பு:சென்னை சுற்றுப் பகுதிகள்
சித்தாலப்பாக்கம்

**சித்தாலப்பாக்கம்** (*Sithalapakkam*) சென்னையின் தெற்குப் பகுதியில் அமைந்துள்ள சுற்றுப்புற நகர்ப்புறங்களில் ஒன்றாகும். இது  மேடவாக்கத்திலிருந்து 3&nbsp;கி.மீ. தொலைவில் அமைந்துள்ளது. சித்தாலப்பாக்கத்தை சுற்றிலும் இரு ஏரிகளும் குன்று ஒன்றும் சூழ்ந்துள்ளன.   இந்தக் குன்றிலிருந்து மணலுக்கும் கற்களுக்குமெனச் சில பகுதிகள் வெட்டியெடுக்கப்படுள்ளன.  சித்தாலப்பாக்கத்தில் வனப் பறவைகளைக் காண இயலும். 

## மேற்கோள்கள்

## வெளி இணைப்புகள்

# சித்தாலப்பாக்கம் செய்திகள்
# An தி இந்து கட்டுரை 

 

﻿

பகுப்பு:சென்னை சுற்றுப் பகுதிகள்
மரெங்கோ குகை

**மரெங்கோ குகை** (*Marengo cave*) ஐக்கிய அமெரிக்காவின் தேசிய இயற்கை அடையாளச் சின்னங்களில் (National Natural Landmark) ஒன்றாகும். இக்குகை இண்டியானா மாநிலத்திலுள்ள மரெங்கோ எனும் ஊரில் அமைந்துள்ளது. இண்டியானாவின் நான்கு காட்சிக் குகைகளுள் ஒன்றான இக்குகையைப் பொதுமக்கள் சுற்றிப் பார்ப்பதற்கு 1883 முதல் அனுமதியளிக்கப்பட்டது. கண்டுபிடிக்கப்பட்ட இரண்டு நாட்களிலிருந்தே இதைக் காண பார்வையாளர்கள் வரத் தொடங்கினர். 1984 முதல் அமெரிக்காவின் தேசிய இயற்கை அடையாளச் சின்னங்களுள் ஒன்றாக அறிவிக்கப்பட்டது.

1883 ஆம் ஆண்டு செப்டம்பர் மாதம் 6 தேதியன்று இக்குகை இருப்பது கண்டுபிடிக்கப்பட்டது. ஆனால் இது கண்டுபிடிக்கப்பட்ட விதம் மற்றும் தேதி குறித்து மாறுபட்டக் கருத்துகள் உள்ளன. மரெங்கோ குகை அமைந்துள்ள மலைக்காட்டுப்பகுதிக்குள் சென்ற ஒரு சிறுவனும் அவனது சகோதரியும் முதலில் இக்குகையைக் கண்டனர் என்ற கருத்து பொதுவாக வழக்கத்தில் உள்ளது. 

இக்குகை ஆண்டு முழுவதும் பார்வையாளர்களுக்காகத் திறந்து விடப்பட்டுள்ளது. இங்கு வழிகாட்டிகளின் துணையோடு இருவகையான நடைப்பயணங்கள் அளிக்கப்படுகின்றன. அவற்றுள் டிரிப்ஸ்டோன் தடப் பயணம், குகையினுள் ஒரு மைல் தொலைவிற்கு, கிட்டத்தட்ட  60–70 நிமிடங்கள் நீடிக்கிறது. கிரிஸ்டல் பேலஸ் பயணம், 35–40 நிமிடங்கள் நீடிக்கிறது. இருவகைப் பயணங்களும் குகையின் வெவ்வேறு பகுதிகளுக்கு பார்வையாளர்களை அழைத்துச் செல்கின்றன. குகையின் உட்புறத்தில் பல்விதமான  கனிமப்படிவ வடிவுகள் காணப்படுகின்றன.

## படத்தொகுப்பு

File:Marengo cave 1.jpg| ‎ 
File:Marengo cave 2.jpg|
File:Marengo cave 7.jpg|
File:Marengo cave 5.jpg|
File:Marengo cave 3.jpg|
File:Marengo cave4.jpg| 


## மேற்கோள்கள்

## வெளி இணைப்புகள்

*Official website
*showcaves.com - Marengo Cave
*Marengo Cave  National Park Service

பகுப்பு:இந்தியானா
பகுப்பு:அமெரிக்காவில் உள்ள குகைகள்
சேவை பெறும் உரிமை சட்டம்

**சேவை பெறும் உரிமை சட்டம்** என்பது இந்திய அரசால் மத்திய அமைச்சரவையின் ஒப்புதலுடன் அறிமுகம் செய்யப்பட்ட சட்ட முன்வரைவு ஆகும். இதனை *சேவை பெறும் உரிமைச் சட்ட முன்வரைவு* எனவும் கூறலாம். இதுவரை 13 இந்திய மாநிலங்கள் இந்த சட்டத்தை நிறைவேற்றியுள்ளன.

## நோக்கம்
*மக்கள் தங்களுக்கு தேவையான பிறப்புச் சான்றிதழ், இறப்புச் சான்றிதழ், குடும்ப அட்டை, நிலப்பட்டா, முதியோர் உதவித்தொகை, கடவுச்சீட்டு போன்ற 150 சேவைகளை, சேவை பெறும் உரிமை சட்டத்தின் மூலம் குறிப்பிட்ட காலத்திற்குள் இச்சேவையை பெற வழிவகுக்குகிறது.

*சேவை பெறும் உரிமைச் சட்ட முன்வரைவு , ஒவ்வொரு அரசு ஊழியரும் துறை செய்ய வேண்டிய கடமை என்ன, அந்தக் கடமையைச் செய்துமுடிக்கக் குறைந்தபட்சம் எத்தனை அலுவலக வேலைநாள்கள் தேவையாக இருக்கும் என்பதை மக்கள் சாசனமாக அறிவிக்க வேண்டும்; அத்துடன், ஒவ்வொரு மாநில அரசும், மத்திய அரசும் தனித்தனியாக பொதுமக்கள் குறைதீர் ஆணையத்தை உருவாக்க வேண்டும் என கூறுகிறது.

## அபராதம்
இச்சட்டத்தின் கீழ் மத்திய, மாநில அரசுத் துறைகள், அரசு நிதியுதவி பெறும் அமைப்புகள் அல்லது நிறுவனங்கள் ஆகியன அனைத்தும் இந்தச் சட்ட வரம்புக்குள் வருகின்றன. அரசுத் துறைகளில் ஒவ்வொரு சேவைக்கும் கால அளவு வரையறுக்கப்பட்டுள்ளது. தகுந்த காரணமின்றி சேவையை மறுத்த அல்லது தாமதித்த அரசு அதிகாரியின் ஊதியத்திலிருந்து, 500 முதல், 50,000 ரூபாய் வரை, அபராதமாக பிடித்தம் செய்து, மனுதாரருக்கு நஷ்டயீடாக வழங்கப்படுகிறது, துறை சார்ந்த நடவடிக்கை எடுக்கவும் பரிந்துரைக்கிறது.

## நிறைவேற்றியுள்ள மாநிலங்கள்

* மத்தியப் பிரதேசம் - 2010
* உத்தரப் பிரதேசம் - ஜனவரி,2011
* பீகார் - மே, 2011
* பஞ்சாப் - ஜூலை,2011 
* ஜம்மு காஷ்மீர் - ஜூலை,2011
* இமாச்சலப் பிரதேசம் - ஆகஸ்ட்,2011
* ராஜஸ்தான் - ஆகஸ்ட்,2011
* சத்தீஸ்கர் - செப்டம்பர்,2011
* தில்லி - செப்டம்பர்,2011
* உத்தரகண்ட் - அக்டோபர்,2011
* ஜார்க்கண்ட் - நவம்பர்,2011
* கர்நாடகம் - நவம்பர்,2011
* கேரளம் - ஜூலை,2012

 
## வெளி இணைப்புகள்
*http://www.thehindu.com/todays-paper/tp-national/tp-karnataka/government-to-introduce-right-to-services-act/article2583759.ece
*http://www.dinamalar.com/News_Detail.asp?Id=586790
*http://www.thehindu.com/todays-paper/tp-national/tp-kerala/article3671809.ece

பகுப்பு:இந்தியாவில் சட்டம்
அஞ்சறைப் பெட்டி

**அஞ்சறைப் பெட்டி** (*Masala dabba*), தமிழகத்தில் சமயலறைகளில் காணப்படும் ஒரு பெட்டி. சமைக்கும் போது தேவையான கடுகு, சீரகம், மிளகு, வெந்தயம், மஞ்சள் போன்ற சில அத்தியாவசிய மளிகைப் பொருட்களை ஒரே இடத்தில் வைப்பதற்கு இது பயன்படுத்தப்படுகிறது. கோயம்புத்தூர் வட்டாரமொழி வழக்கில் இது **செலவுப் பெட்டி** என அழைக்கப்படுகிறது.

## பெயர்க் காரணம்
மரத்தால் செய்யப்பட்ட அஞ்சறைப் பெட்டியில் ஐந்து அறைகள் இருக்கும். அதனால் இது பொதுவாக அஞ்சறைப் பெட்டி எனப் பெயர் கொண்டுள்ளது. மர அஞ்சறைப் பெட்டி செவ்வக வடிவில் நான்கு சதுர உள்ளறைகளோடும் ஒரு நீள் சதுர வடிவ உள்ளறையோடும் அமைந்திருக்கும். பெட்டியில் ஒரு சிறிய தேக்கரண்டியும் (தோராயமாக 1/2 தேக்கரண்டி அளவு) வைத்திருப்பதுண்டு. அதன் மூடி இழுப்பு முறையில் திறக்குமாறு அமைக்கப்பட்டிருக்கும். மரத்தால் செய்யப்பட்ட அஞ்சறைப் பெட்டிகள் இப்போது அவ்வளாகப் பழக்கத்தில் இல்லை. அதற்கு பதில் உலோகத்தால் (எவர்சில்வர், அலுமினியம்) அல்லது நெகிழியாலான அஞ்சறைப் பெட்டிகள் பழக்கத்தில் உள்ளன. அவை வட்ட வடிவில் உள்ளன. இவை, ஒரு பெரிய வட்டப் பெட்டிக்குள் ஏழு சிறிய வட்டப் பெட்டிகள் ஒன்றோடொன்று ஒட்டிய வண்ணம் வைக்கப்பட்டு வட்ட மூடியுடன் காணப்படுகின்றன.

சில பழங்கால அஞ்சறைப் பெட்டிகள் குடும்ப கலைப் பொருட்களாக இருக்கும். அவை குடும்பத்தின் ஒரு தலைமுறையிலிருந்து அடுத்த தலைமுறைக்கு கடத்தப்படுகிறது.

## காட்சியகம்

File:Anjarai petti.jpg|மரத்தாலானது
File:Anjaraipetti2.jpg|எவர்சில்வராலானது
File:Plastic grocery container.jpg|நெகிழியாலானது
File:அஞ்சறைப்பெட்டி.svg|
File:அஞ்சறைப்பெட்டி2.svg


## மேற்கோள்கள்

பகுப்பு:தமிழர் பயன்பாட்டுப் பொருட்கள்
தீதிலி முன்னிற்குஞ்சுரப்பி மிகைப்பெருக்கம்

**தீதிலி முன்னிற்குஞ்சுரப்பி மிகைப்பெருக்கம்**(*benign prostatic hyperplasia*, **BPH**), அல்லது **முன்னிற்குஞ்சுரப்பியின் தீதில்லாப் பெருக்கம்** (*benign enlargement of the prostate*, **BEP** அல்லது *adenofibromyomatous hyperplasia* மற்றும் *benign prostatic hypertrophy*), எனக் குறிப்பிடப்படுவது முன்னிற்கும் சுரப்பியின் அளவு பெரிதாவது ஆகும்.

முன்னிற்குஞ்சுரப்பியின் இணைப்பு மற்றும் புறவணியிழைய உயிரணுக்களின் மிகைப்பெருக்கத்தால் முன்னிற்குஞ்சுரப்பியின் சிறுநீர்க்குழாய்ப்புற மண்டலத்தில் பெரிய, தனித்தனியான முடிச்சுகள் உண்டாவதை இது குறிக்கிறது.  இந்த முடிச்சுக்கள் குறிப்பிடக்கூடிய அளவில் பெரிதானால் சிறுநீர்வழிப் பாதையைச் சுருக்கி பகுதியான அல்லது சிலநேரங்களில் முழுமையான, தடங்கலை ஏற்படுத்தி வழமையான சிறுநீர்ப் போக்கை கட்டுப்படுத்தும். இதனால் தயக்கமான சிறுநீர்க் போக்கு, அடிக்கடி சிறுநீர் கழித்தல், வலியுடன் கூடி சிறுநீர் கழிதல், கூடிய தீவாய்ப்புள்ள சிறுநீர் தடத் தொற்றுக்கள், மற்றும் சிறுநீர் தங்கல் போன்ற நோயறிகுறிகள் தோன்றும். உறுப்பின் அளவு பெரிதாவதாலும் சிறுநீர் தடத் தொற்றுக்களால் ஏற்படும் அழற்சியாலும் இந்த நோயாளிகளுக்கு முன்னிற்குஞ்சுரப்பிக்கே உரித்தான முறிதூண்டி அளவுகள் கூடிய அளவில் இருந்தாலும் தீதிலி முன்னிற்குஞ்சுரப்பி மிகைப்பெருக்கம் புற்றுநோய்க்கோ புற்றுநோய்க்கான கூடிய தீவாய்ப்புகளுக்கோ வழிவகுப்பதில்லை.

இந்த மிகைப் பெருக்கத்தில் தனியான உயிரணுக்களின் அளவு பெரிதாவதில்லை (hypertrophy); உயிரணுக்களின் எண்ணிக்கையே பெருகுகிறது (hyperplasia).இருப்பினும் இந்த இரு சொற்களும் பொதுவாக,சில நேரங்களில் சிறுநீர்குழாய் மருத்துவர்களாலும்,ஒன்றுக்கொன்று வேற்றுமையின்றி பயன்படுத்தப்படுகின்றன.

முன்னிற்குஞ்சுரப்பியின் சீதப்படலக் கட்டி வளர்ச்சி ஏறத்தாழ 30 அகவையிலிருந்து தொடங்குகிறது. ஆடவர்களில் 50% பேருக்கு 50 அகவையிலும் 75% பேருக்கு 80 அகவையிலும் இந்நோயின் இழைய சான்றுகள் தெரியத் துவங்குவதாக மதிப்பிடப்பட்டுள்ளது; இவர்களில் 40–50% ஆடவர்களுக்கு, இந்த மிகைப்பெருக்கம் மருத்துவரீதியாக குறிப்பிடத்தக்கதாக உள்ளது.

## மேற்சான்றுகள்

## கூடுதல் பார்வைக்கு
* breast முன்னிற்குஞ்சுரப்பிநீக்கம்
* முன்னிற்குஞ்சுரப்பி புற்றுநோய்

## மேலும் அறிய
*
## வெளி இணைப்புகள்

*Extrinsic Compression by Prostate 

பகுப்பு:சிறுநீர்த்தொகுதி
பிராக் சமன்பாடு

**பிராக் சமன்பாடு,** (Bragg's equation ) படிகயியலில், இரு படிகத் தளங்களுக்கு இடைப்பட்டத் தூரத்தை எக்சு, காமா கதிர்களின் துணையுடன் காண உதவும் ஒரு சமன்பாடாகும்.

இவ்விதி 1912 ஆம் ஆண்டு இயற்பியலாளர் வில்லியம் லாரன்சு பிராக்கால் கண்டறியப்பட்டு அதே ஆண்டில் நவம்பர் 11 தேதியன்று கேம்பிரிட்ஜ் மெய்யியல் சமூகத்திடம்  முன்வைக்கப்பட்டது.

### சமன்பாடு

:2d\sin\theta = n\lambda 

என்பதே பிராக் சமன்பாடாகும். 
இங்கு 
* ***d*** என்பது, படிகத்தில் இரு செறிவு கூடிய அடுக்குகளுக்கு இடைப்பட்ட தூரமாகும். 
* ***θ*** என்பது படுகோணத்தினைக் குறிக்கும். 
* ***n*** என்பது ஒரு முழு எண்ணைக் குறிக்கும் 
* ***λ*** என்பது பயன்படுத்தப்படும் கதிரின் அலை நீளத்தினையும் குறிக்கும்.

## மேற்கோள்கள்

பகுப்பு:படிகவியல்
பகுப்பு:ஒளியியல் தொடர்பான குறுங்கட்டுரைகள்
பகுப்பு:திண்மப்பொருள் இயற்பியல்
வேளாண் உயிரி-பாதுகாப்பு ஆணையம்

**வேளாண் உயிரி-பாதுகாப்பு ஆணையம்** (*Agricultural Bio security Bill*) என்பது இந்திய அரசால் நடுவண் வேளாண்மைத் துறை அமைச்சர் நாடாளுமன்றத்தில் கொண்டு வந்துள்ள சட்ட முன்வரைவு (மசோதா) ஆகும்.

## நோக்கம்
*உலகமயமாக்கலின் விளைவாக இந்திய வேளாண்மையைச் சீர்குலைக்கும் வகையில் மோசமான களைத் தாவரங்களும்  உணவு தானியங்களும், விளைநிலத்தில் களைகளும், பயிர்களைத் தின்னும் பூச்சிகளும், வணிக இறக்குமதியின் மூலம் இந்தியாவிற்குள் புகுத்தப்படுகிறது. வெளிநாட்டவர் மற்றும் இந்தியர் சிலராலும் நம் நாட்டுக்குள் வந்து சேரும் விலங்குகள், செடிகொடிகள், பூச்சிகள், தாவரம், வளர்ப்புப் பிராணி, கண்ணுக்குத் தெரியாத நுண்ணுயிர்கள் ஆகியவற்றால் மனிதருக்கு பல விதமான நோய்கள் வருகிறது. மரபணு பொறியியல் வளர்ச்சி காரணமாக புதிய நுண்ணுயிர்கள்  வந்துவிடாதபடி தடுக்கவும், கட்டுப்படுத்தவும், அழித்தொழிக்கவும் இந்த ஆணையம் செயல்படும்.
*இந்தியாவில் அதிகரித்துவரும் பயோ-தீவிரவாதத்தை எதிர்கொள்ளவும் வரும் ஆபத்தினை முறையாக மதிப்பிடவும், மேலாண்மை செய்யவும் இந்த ஆணையத்தின் வழியாக தடுக்கப்படும்.

## வெளி இணைப்பு
*http://timesofindia.indiatimes.com/topic/Agricultural-Bio-security-Bill
*http://articles.economictimes.indiatimes.com/2013-03-11/news/37623871_1_animal-health-pests-sharad-pawar

பகுப்பு:இந்திய நடுவண் அரசுச் சட்டங்கள்
மகேந்திரலால் சர்க்கார்

சர்.**மகேந்திரலால் சர்க்கார்** (Mahendralal Sarkar;1833–1904) ஒரு இந்திய மருத்துவரும் கல்வியாளரும் சமூக ஆர்வலரும் ஆவார். ஓமியோபதி மருத்துவத்தில் புகழ்பெற்ற மகேந்திரலால் சர்க்கார் பத்தொன்பதாம் நூற்றாண்டில் (1876 இல்) கொல்கத்தாவில் 'இந்திய அறிவியலைக் கற்பிக்கும் கழகத்தை' (Indian Association for the Cultivation of Science)நிறுவியவர் ஆவார்.

சுவாமி விவேகானந்தரின் குருவான ஸ்ரீராமகிருஷ்ண பரமஹம்சருக்கு சிகிச்சை அளித்த மருத்துவர்களுள் ஒருவர்.

## மேற்கோள்களும் குறிப்புகளும்

பகுப்பு:1833 பிறப்புகள்
பகுப்பு:இந்திய மருத்துவர்கள்
பகுப்பு:1904 இறப்புகள்
பகுப்பு:இந்திய சமுதாய மறுமலர்ச்சியாளர்கள்
ராம்சார் ஒப்பந்தம்

**ராம்சார் ஒப்பந்தம்** அல்லது **ஈரநிலங்களுக்கான ஒப்பந்தம்** என்பது உறுப்பினர் நாடுகளில் காணப்படும் அனைத்து பன்னாட்டு முக்கியத்துவம் வாய்ந்த ஈரநிலங்களின் சூழலியல் தன்மையைத் தக்கவைப்பதற்கும் அவற்றின் தொடர்ந்த, சிறந்த பயன்பாட்டினை உறுதி செய்வதற்கும் அந்நாடுகளின் பொறுப்புகளை உள்ளடக்கி ஏற்படுத்தப்பட்ட ஒப்பந்தம் ஆகும் .

இந்த ஒப்பந்தம் 1971-இல் ராம்சார் என்ற இடத்தில் ஈரான் நாட்டின் சுற்றுச்சூழல் துறையால் ஏற்படுத்தப்பட்டு 1975 முதல் நடைமுறைக்குக் கொண்டு வரப்பட்டது.
## இதனையும் காண்க
* ராம்சர் சாசனம்
## வெளியிணைப்புகள்
* ராம்சார் இணையதளம் http://www.ramsar.org/

## மேற்கோள்கள்


பகுப்பு:சூழலியல்
பகுப்பு:சுற்றுச்சூழல் ஒப்பந்தங்கள்
பகுப்பு:பன்னாட்டு ஒப்பந்தங்கள்
எஸ். இராமச்சந்திரன் (ஓவியர்)

**எஸ். இராமச்சந்திரன்** (அக்டோபர் 12, 1942 - அக்டோபர் 3, 2009) இலங்கையின் மலையகத்தைச் சேர்ந்த ஓவியர், சிற்பி, எழுத்தாளர், ஊடகவியலாளர் ஆவார். **சந்ரா** என்ற பெயரில் ஓவியங்கள் வரைந்தவர்.

## வாழ்க்கைச் சுருக்கம்
இராமச்சந்திரன் நுவரெலியா லபுக்கலைத் தோட்டத்தில் பிறந்தவர். ஆரம்பத்தில் சிறுகதைகள், மற்றும் கட்டுரைகள் எழுதி வந்த இவர் 1960களில் வீரகேசரியில் இணைந்து சந்ரா என்ற பெயரில் ஓவியரானார். பல புதின நூல்களுக்கு அட்டைப்படங்கள் உட்பட ஓவியங்கள் வரைந்துள்ளார். பாரதி, சித்ரா, பிரியா போன்ற சித்திரக் கதை இதழ்கள் இவரது இவரது ஓவியங்களைத் தாங்கி வெளிவந்தன.

நாட்டின் நிலவியப் போர்ச்சூழல் காரணமாக மீண்டும் தனது தோட்டத்திற்குச் சென்று வாழலானார். அங்குள்ள பெருந்தோட்டங்களில் உள்ள கோவில்களில் சிற்பங்களைச் செதுக்கினார்.

பின்னர் தினக்குரல் பத்திரிகையில் இணைந்து சாணக்கியன் என்ற பெயரில் கேலிச் சித்திரங்கள் வரைந்தார். தினக்குரலின் சிறுவர் பகுதி, மற்றும் மலையகப் பார்வை ஆகிய இணைப்புகளுக்குப் பொறுப்பாக இருந்தார். அக்காலகட்டத்தில் இவர் தொடர்கதையாக எழுதிய "கடவுளின் குழந்தைகள்" என்ற புதினம் இவரது மறைவிற்குப் பின்னர் நூலாக வெளிவந்தது.

## விருதுகள்
2003 ஆம் ஆண்டில் சிறந்த கருத்துப்பட ஓவியருக்கான விருது இவருக்கு வழங்கப்பட்டது.

## உசாத்துணை
*துயர் பகிர்தல்: ஓவியர் எஸ். இராமச்சந்திரன், வீரகேசரி, பெப்ரவரி 3, 2013

பகுப்பு:ஈழத்து ஓவியர்கள்
பகுப்பு:1942 பிறப்புகள்
பகுப்பு:2009 இறப்புகள்
பகுப்பு:இலங்கை மலையக எழுத்தாளர்கள்
இராமச்சந்திரன்

**இராமச்சந்திரன்** அல்லது **ராமச்சந்திரன்** (*Ramachandran*) என்ற பெயரில் உள்ள கட்டுரைகள்:

## தமிழ்நாட்டு நபர்கள்
*ம. கோ. இராமச்சந்திரன் (எம். ஜி. ஆர்), நடிகர், முன்னாள் முதலமைச்சர்
*வி. என். ஜானகி இராமச்சந்திரன், நடிகை, முன்னாள் முதலமைச்சர்
*பண்ருட்டி இராமச்சந்திரன், அரசியல்வாதி
*விளையனூர் இராமச்சந்திரன், நரம்பியல் மருத்துவ நிபுணர்
*கோ. நா. இராமச்சந்திரன், இந்திய அறிவியலாளர்
*திருச்சூர் வி. இராமச்சந்திரன், கருநாடக இசைப் பாடகர்
*ஐ. எஸ். இராமச்சந்திரன், நடிகர்
*டி. ஆர். இராமச்சந்திரன், நடிகர் 
*கோ. ம. இராமச்சந்திரன் செட்டியார், தமிழறிஞர்
*உ. இராமச்சந்திரன், எழுத்தாளர்
*எம். டி. ஆர். இராமச்சந்திரன், புதுச்சேரி முன்னாள் முதல்வர்
*சாத்தூர் ராமச்சந்திரன், அரசியல்வாதி
*பா. ராமச்சந்திரன், தமிழக அரசியல்வாதி
*எம். ராமச்சந்திரன், எழுத்தாளர்
*ராமச்சந்திரன் பாலசுப்ரமணியன், இந்தியக் கணிதவியலாளர்
*ஆலங்குடி ராமச்சந்திரன், கடம் கலைஞர்
*ராமச்சந்திர நாயக்கர், குறுநில மன்னன்
*ராமச்சந்திர ராயன், விஜயநகரப் பேரரசன்
*ராமச்சந்திர பாபு, கேரள திரைப்பட ஒளிப்பதிவாளர்.
*தத்தராய ராமச்சந்திர கப்ரேக்கர், இந்தியக் கணிதவியலாளார்
*ராமச்சந்திர தீட்சிதர், திராவிடவியலாளர்
*எம். எஸ். ராமச்சந்திர ஐயர், நடிகர்
*வி. ராமச்சந்திர பாகவதர், நடிகர்
*க. நா. இராமச்சந்திரன், அரசியல்வாதி
*க. ந. இராமச்சந்திரன், அரசியல்வாதி

## இலங்கை நபர்கள்
*எஸ். இராமச்சந்திரன், மெல்லிசைப் பாடகர்
*எஸ். இராமச்சந்திரன், ஓவியர்
*ஜே. ராமச்சந்திரா, துடுப்பாட்ட வீரர்
----
தூத்துமக் கொத்தான்

**தூத்துமக் கொத்தான்** என தமிழிலும் ஆங்கிலத்தில் கசுக்குட்டா (Dodder) என அழைக்கப்படும் தாவரம் 100-700 வரையான இனங்களைக் கொண்ட மஞ்சள், செம்மஞ்சள், சிவப்பு நிறத் தாவரங்களைக் கொண்ட ஒரு ஒட்டுண்ணித் தாவரப் பேரினமாகும். இது இதன் ஓம்பியிலிருந்து உணவையும் நீரையும், கனியுப்பையும் எடுத்துக்கொள்கின்றது. இது ஒரு முழு ஒட்டுண்ணித் தாவரமாகும். அம்மயார் கூந்தல், சடதாரி மற்றும் தங்கக்கொடி ஆகியவை இவற்றின் உள்ளூர் பெயர்கள்.

## இவற்றையும் பார்க்க
* குருவிச்சை
* கசுகுட்டா கலிபோர்னிகா

## மேலும் வாசிக்க
*  
*
*
*
*
*
*

## மேற்கோள்கள்

பகுப்பு:ஒட்டுண்ணித் தாவரங்கள்
குருவிச்சை

***குருவிச்சை***  70-100 இனத்தாவரங்களைக் கொண்ட பேரினமாகும். இது *சாந்தாலேசியே* குடும்பத்தைச் சேர்ந்த பூக்கும் தாவர வர்க்கத்தைச் சேர்ந்த ஒரு குறை ஒட்டுண்ணித் தாவரமாகும். குருவிச்சை அயன மண்டல மற்றும் குளிர் வலயத்தில் வளரக் கூடியது.

இவை வைரமான தண்டையுடைய அமையத்துக்குரிய குறை ஒட்டுண்ணித் தாவரமாகும். கிளைகள்  15–80 சதம மீட்டர் (5.9–31 அங்குலம்) நீளமுடையது. இவை வைரமான தண்டையுடைய தாவரங்களையே விருந்து வழங்கியாகக் கொள்ளும். இவை இணைக் கிளையுள்ள முறையில் கிளைவிடும் பச்சை இலையுடைய தாவரமாகும். விருந்து வழங்கியில் இருந்து நீரையும் கனியுப்புகளையும் உறிஞ்சி ஒளித்தொகுப்பு செய்யக் கூடியது.

## இவற்றையும் பார்க்க
* தூத்துமக் கொத்தான்

## உசாத்துணைகள்
*Flora of China: ''Viscum''
*Flora of Pakistan: ''Viscum''
*Flora Europaea: ''Viscum''
*Mistletoe Pages: ''Viscum'' 

## மேற்கோள்கள்

பகுப்பு:ஒட்டுண்ணித் தாவரங்கள்
டி. கே. ரங்கராஜன்

**டி. கே. ரங்கராஜன்** ஒரு இந்திய அரசியல்வாதி, தொழிற்சங்கவாதி. இந்திய கம்யூனிஸ்ட் கட்சி (மார்க்சிஸ்ட்) இன் மத்தியகுழு உறுப்பினர், மாநிலங்களவை உறுப்பினர்.

## வாழ்க்கைக் வரலாறு
### தொழிற்சங்கப் பணிகள்
1991ஆம் ஆண்டு முதல் 2002ஆம் ஆண்டு வரை அகில இந்திய தொழிற்சங்க மையத்தின் (CITU) தமிழ்நாடு மாநிலக்குழுவின் பொதுச் செயலாளராக பொறுப்பு வகித்தார். பாரத மிகு மின் நிறுவனத் தொழிலாளர் சங்கத் தலைவராக உள்ளார்.

### மாநிலங்களவையில்
மாநிலங்களவையில் 2014ஆம் ஆண்டு நிறைவேற்றப்பட்ட "பயிற்சி பெறும் தொழிலாளர்களுக்கான திருத்தப்பட்ட சட்டம் (The Apprentices (Amendment) Bill, 2014)" தொழிலாளர்களுக்கு எதிரானதாக முதலாளிகளுக்குச் சார்பாக இருப்பதைக் கூறி மாநிலங்களவையில் கண்டித்தார்.

## மேற்கோள்கள்

## வெளியிணைப்புகள்
* பயிற்சி பெறும் தொழிலாளர்களுக்கான திருத்தப்பட்ட சட்டம் - மாநிலங்களவையில் டி. கே. ரங்கராஜன் பேச்சு	
* [CPI(M) Central Committee Members List]
* http://cpim.org/leadership
* மாநிலங்களவை உறுப்பினர் 

பகுப்பு:தமிழ்ப் பொதுவுடமைவாதிகள்
பகுப்பு:1941 பிறப்புகள்
பகுப்பு:தொழிற்சங்கவாதிகள்
பகுப்பு:வாழும் மக்கள்
பகுப்பு:மதுரை அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பார்வைக்கு அப்பால் வீச்சு ஏவுகணை

**பார்வைக்கு அப்பால் வீச்சு ஏவுகணை** *(Beyond-visual-range missile)* என்பது பொதுவாக வளியில் இருந்து வளிக்கு ஏவப்படும் ஏவுகணையாகும். இந்த வகை ஏவுகணை மூலம் 20 நாட்டிகல் மைலுக்கு (37 கி.மி) அப்பாலோ அதற்கு மேலோ உள்ள இலக்கைத் தாக்க முடியும். இந்த வகை ஏவுகணை உந்து பொறி மற்றும் திமிசுத்தாரை பொறி உதவியின் மூலம் இயக்கப்படுகிறது.

## வரலாறு
பார்வைக்கு அப்பால் வீச்சு ஏவுகணை முதலில் அமெரிக்காவினால் உருவாக்கப்பட்டது. இவ்வகை ஏவுகணை வியட்நாம் போரில் முதலில் பயன்படுத்தப்பட்டது.

## சான்றுகள்

பகுப்பு:ஏவுகணைகள்
முன்னிற்குஞ்சுரப்பிக்கே உரித்தான முறிதூண்டி

**முன்னிற்குஞ்சுரப்பிக்கே உரித்தான முறிதூண்டி** (*prostate-specific antigen*, **PSA**), அல்லது  **காம்மா-விரைப்புரதம்** (*gamma-seminoprotein*) அல்லது **கல்லிக்ரீன்** (*kallikrein-3*, **KLK3**), என்பது மனிதர்களில் *KLK3* மரபணுவால் குறியிடப்பட்ட கிளைக்கோபுரதம் நொதியம் ஆகும். பிஎஸ்ஏ கல்லிக்ரீன் தொடர்புடைய புரத நொதி குடும்பத்தைச் சேர்ந்தது; இதனை  முன்னிற்கும் சுரப்பியின் புறவணியிழைய உயிரணுக்கள் சுரக்கின்றன. இது விந்து தள்ளலுக்காக உருவாக்கப்படுகிறது; விரையுறையில்  விந்து பாய்மத்தை நீர்த்து விந்து இலகுவாக நீந்த உதவுகிறது.  மேலும் இது கருப்பைச் சளியை கரைத்து  கருப்பைக்குள் விந்து செல்லுவதற்கு வழி செய்வதாகவும் நம்பப்படுகிறது. 

நலமுள்ள முன்னிற்குஞ்சுரப்பிகளை உடைய ஆடவர்களின்  குருதி நீர்மத்தில் பிஎஸ்ஏ சிறிய அளவில் காணப்படுவதுண்டு. ஆனால் முன்னிற்குஞ்சுரப்பி புற்றுநோய் அல்லது பிற முன்னிற்குஞ்சுரப்பி தொடர்பான நோய்களின்போது இது கூடிய அளவில் காணப்படுகிறது.

## மேற்சான்றுகள்


## வெளி இணைப்புகள்
* The MEROPS online database for peptidases and their inhibitors: S01.162
* American Cancer Society: Detailed Guide: Prostate Cancer Can Prostate Cancer Be Found Early?
* National Cancer Institute: The Prostate-Specific Antigen (PSA) Test: Questions and Answers
* 
* 
* Prostate UK  Help us stop prostate diseases ruining lives

பகுப்பு:மருத்துவம் தொடர்பான குறுங்கட்டுரைகள்
1,3,5-டிரைநைட்ரோபென்சீன்

**1,3,5-டிரைநைட்ரோபென்சீன்** (*1,3,5-Trinitrobenzene*) என்பது ஒரு நைட்ரேற்றம் செய்யப்பட்ட பென்சீன் வழிபொருள். இது அதிக வெடிதிறன் கொண்ட வெடிபொருள் என்று வகைப்படுத்தப்பட்டுள்ளது. இது நீர்ம நிலையில் குறைவான வெடிப்புத் திறனையும் உலர் தூள் (dry powder) நிலையில் மிக அதிக வெடிதிறனையும் கொண்டுள்ளது. இது தெளிவானது முதல் மங்கிய மஞ்சள் நிறம் வரை நிறம் கொண்டது. இது வலிமையான அதிர்ச்சியின்கீழ் வெடிக்கும். அதிக வெப்பநிலை, திடீரென அதிக வெப்பப்படுத்தும்போது எந்த அளவாக இருந்தாலும் வெடிக்கும். அல்லது அதிக அளவு பொருள் எரிந்துகொண்டிருக்கும்போது வெப்பத்தைச் சேர்க்கும்போதும் இது வெடிக்கும். இது ஒடுக்கிகளுடன் (reducing materials) தீவிரமாக வினைபுரிகிறது. ஆனால், சோடியம் டைகுரோமேட்டுடனோ கந்தக அமிலத்துடனோ இது வினைபுரிவதில்லை. கரிம நைட்ரேட்டுகள் அதிர்ச்சியின் மூலம் வெடிக்கலாம், வெப்பத்துடனோ சுடருடனோ தொடர்பு ஏற்பட்டு வெடிக்கலாம் அல்லது தன்னிச்சையான வேதிவினை மூலமும் கூட வெடிக்கலாம். இது கண்டிப்பாக ஒரு குளிர்ச்சியான, காற்றோட்டமுள்ள இடத்தில் சேமிக்கப்படவேண்டும். இது நெருப்பு மூலம் ஏற்படக்கூடிய இடர்களிலிருந்து தள்ளியிருக்குமாறு வைக்கப்பட வேண்டும். மேலும் ஆக்சிசனேற்றக் காரணிகளிலிருந்தும் தள்ளி வைக்கப்பட வேன்டும். இது அலுமினியம், போரான் ஃபாஸ்பைடு, சயனைடு, எஸ்டர்கள், PN2H, சோடியம் சயனைடு, SnC12, சோடியம் ஹைப்போஃபாஸ்பைட், தையோசயனேட் முதலியவற்றுடன் தீவிரமாக வினைபுரிகிறது. சிதைவுறுவதற்காக வெப்பப்படுத்தப்படும்போது அதிக நச்சுத்தன்மை வாய்ந்த NOx (நைட்ரசன் ஆக்சைடு) ஆவிகளை வெளிவிடுகிறது. இது அதிக திறன்மிகு ஆக்சிசனேற்றக் கரணி ஆகும். இது ஒடுக்கிகளுடன் தீவிர வினைபுரியக்கூடும்.

## மேற்கோள்கள்

பகுப்பு:கரிமச் சேர்மங்கள்
பகுப்பு:வெடிக்கும் வேதிப்பொருட்கள்
பகுப்பு:அரோமாட்டிக் சேர்மங்கள்
ஜார்ஜ் டவுன், தென்னாப்பிரிக்கா

**ஜார்ஜ் டவுன்** தென்னாப்பிரிக்காவின் மேற்கு முனை மாகாணத்தில் அமைந்துள்ள நகராகும்.

## காலநிலை

## மேற்கோள்கள்


## வெளியிணைப்புகள்

*Clickonit Local George News & Print Publication 
*George Herald Local George Newspaper 
*Official town website 
*George history overview

பகுப்பு:தென்னாப்பிரிக்க நகரங்கள்
கெனான்

கெனான் என்ற சொல் ஆங்கிலச் சொல் கிரேக்கத்தில் இருந்து லத்தீன் மொழி வழியாகப் பெறப்பட்டது ஆகும். இச்சொல் அளவுகோலைக் குறித்தாலும் இதன் மூலச் சொல்லான κανών என்ற கிரேக்கச் சொல்லுக்கு அளவீடு, தரப்படுத்தல் என்று பொருள்.

இப்பெயரில் உள்ள கட்டுரைகள்:
* கெனான் இன்க், கேமராக்களை தயாரிக்கும் நிறுவனம்
இணைப்பு உயிரணு

உயிரணு உயிரியலில், **இணைப்பு உயிரணுக்கள்** (*stromal cells*) எனப்படுபவை எந்தவொரு உறுப்பின் இணைப்பிழைய உயிரணுக்கள் ஆகும்; எடுத்துக்காட்டுகளாக  கருப்பையின் சீதமென்சவ்வு (கருப்பையகம்), முன்னிற்கும் சுரப்பி, எலும்பு மச்சை, மற்றும் சூலகம் ஆகியவற்றில் உள்ளவற்றைக் குறிப்பிடலாம். இந்த உயிரணுக்கள் அந்த உறுப்பின் மூல உயிரணுக்களின் செயற்பாட்டிற்கு உதவுகின்றன. நார் அரும்புயணுக்கள், வெண்குருதியணுக்கள், சிறுதமனிச்சூழ் மீள்திசுக்கள், மற்றும் அழற்சி உயிரணுக்கள் மிகவும் பரவலான இணைப்பு உயிரணு வகைகளாகும்.

இணைப்பு உயிரணுக்களுக்கும் கட்டிகளுக்கும் உள்ள இடைவினை  புற்றுநோய் வளர்ச்சிக்கும் பரவலுக்கும் முதன்மை பங்காற்றுவதாக அறியப்பட்டுள்ளது.

## மேற்சான்றுகள்

பகுப்பு:உடற்கூற்றியல்
நிக்கன்

**நிக்கன் (Nikon)**, பன்னாட்டளவில் மின்னணுப் பொருட்களை விற்பனை செய்யும் ஜப்பானிய நிறுவனம் ஆகும். இதன் தலைமையகம் டோக்கியோவில் அமைந்துள்ளது. இது கேமரா, லென்சு, பைனாக்குலர், அளவீட்டுக் கருவிகள் ஆகியனவற்றைத் தயாரிக்கிறது. கெனான், ஒலிம்பசு, சோனி, பெண்டாக்சு ஆகிய நிறுவனங்கள் தன் போட்டி நிறுவனங்களாகக் கருதப்படுகின்றன.

## மேலும் பார்க்கவும்
*கெனான்

## மேற்கோள்கள்

## வெளியிணைப்புகள்

*Nikon Corporation website
*Yahoo! – Nikon Corporation Company Profile
*Nikon Lens specifications table
*Nikon info at "Photography in Malaysia"

பகுப்பு:நிறுவனங்கள்
பகுப்பு:டோக்கியோ பங்குச் சந்தையில் பட்டியலிடப்பட்டுள்ள நிறுவனங்கள்
சென்னை வர்த்தக மையம்

**சென்னை வர்த்தக மையம்** (Chennai Trade Centre) சென்னை நந்தம்பாக்கத்தில் இருக்கும் ஒரு நிரந்தர பொருட்காட்சி கூடம் ஆகும். இங்கு ஆண்டு முழுவதும் அவ்வப்போது வணிகச்சந்தைகள், பொருட்காட்சிகள் நடந்து வருகிறது.

## அமைவிடம்
சென்னை வர்த்தகமையம் சென்னை வானூர்தி நிலையத்திலிருந்து சுமார் 10 கிலோ மீட்டர் தொலைவில், கிண்டி கத்திப்பாரா சந்திப்பிலிருந்து சுமார் 1.5 கிலோ மீட்டர் தொலைவில் நந்தம்பாக்கத்தில் பரங்கிமலை - பூந்தமல்லி சாலையில் அமைந்துள்ளது. அருகிலுள்ள தொடருந்து நிலையங்கள் கிண்டி மற்றும் பரங்கிமலை ஆகியனவாகும்.

## வசதிகள்
வர்த்தக மையம் 6,714சதுர மீட்டர் பரப்பளவில் அமைந்துள்ளது. இதில் 1,900சதுர மீட்டர் அளவில் பல்நோக்கு மண்டபம், 500சதுர மீட்டர் அளவில் மேடை, 750மீட்டர் அளவில் விருந்து மண்டபம், 269சதுர மீட்டர் அளவில் ஓய்வு அறை, மற்றும் வணிக மற்றும் சந்திப்பு அறைகளுடன் அமைந்துள்ளது. பல்நோக்கு மண்டபத்தில் சுமார் 1,500 பேர் தங்கலாம். நுழைவாயிலில் உள்ள திறந்த இடம் தனித்துவமாக வடிவமைக்கப்பட்ட தாழ்வாரத்துடன் சுமார் 800சதுர மீட்டர் பரப்பளவில் அமைந்துள்ளது. விருந்தினர் ஓய்வறைகள்/ஓய்வு அறைகள் மற்றும் மேடை கலைஞர்களுக்கான பசுமை அறைகளும் உள்ளன. 

மாநாட்டு மையத்தில் உள்ள சிறப்பு வசதிகள் நெகிழ் பகிர்வு, அகச்சிவப்பு எண்ணிம விளக்க அமைப்புகள், திரையரங்கு விளக்கு அமைப்பு, தெளிப்பான்கள் மற்றும் புகை கண்டறியும் கருவிகளுடன் கூடிய தீ பாதுகாப்பு, நவீன ஓலி மற்றும் காணொலி அமைப்பு, சந்திப்பு அறைகள், விருந்து மண்டபம், நெறிமுறை மற்றும் சிறப்பு விருந்தினர் அறை, வணிக மையம் முதலிய வசதிகளைக் கொண்டது. தகவல் சாவடி, வாகன நிறுத்த வசதி சைக்ளோரமா திரையுடன் கூடிய பல திரை பின்னணிகள் மற்றும் 1+5 மொழிகளுக்கான பல விளக்க வசதி, காணொலி காட்சிக் வசதி, மேடை விளக்குகளுக்கான ஒருங்கிணைந்த தொலைக்கட்டுப்பாட்டு கருவி உள்ளிட்ட வசதிகளுடன் கூடியது.

## விரிவாக்கத் திட்டம்
சென்னை வர்த்தக மையத்தை விரிவாக்கம் செய்வதற்காக இந்திய வர்த்தக மேம்பாட்டு கழகம் கூடுதலாக 10 ஏக்கர் நிலத்தை தமிழக அரசிடம் இருந்து பெற்றுள்ளது. மேலும் இரண்டு அரங்குகளுடன் சுமார் 10,000சதுர மீட்டர் பரப்பினைச் சேர்த்து ₹ 1000 மில்லியன் செலவில் கண்காட்சி பகுதியை இரட்டிப்பாக்க திட்டமிடப்பட்டுள்ளது.

முன்னாள் துணை முதல்வரும் இன்றை முதலமைச்சருமான மு.க.ஸ்டாலின் 26 பிப்ரவரி 2011 அன்று ₹ 2500 மில்லியன் செலவில் சென்னை வர்த்தக மையத்தின் விரிவாக்கப் பணிகளைத் தொடங்கி வைத்தார். விரிவாக்கப் பணிகள் சூலை 2011-இல் தொடங்கி மார்ச் 2013-இல் நிறைவடைந்தது. இதில் ஆறு குளிரூட்டப்பட்ட கண்காட்சி அரங்குகள் கட்டப்பட்டன. இவை ஒவ்வொன்றும் 66,000 சதுர அடியில், இரண்டு தளங்களிலும் 2,000 வாகனங்கள் மற்றும் சம எண்ணிக்கையிலான இரு சக்கர வாகனங்கள் நிறுத்தும் வகையில் திறன் கொண்ட 74,000 சதுர அடியில் அடித்தள வாகன நிறுத்தும் இட வசதியுடன் அமைக்கப்பட்டுள்ளன. தாமேசெக் இன்ஜினியரிங் கன்சோர்டியம் விரிவாக்கப் பணிகளுக்கு ஆலோசகர்களாக நியமிக்கப்பட்டது.

2020ஆம் ஆண்டு நிலவரப்படி, தமிழ்நாடு வர்த்தக ஊக்குவிப்பு அமைப்பு மையத்தின் திறனை ₹ 2890 மில்லியன் முதல் 40,000 சதுர மீட்டர் செலவில் இரட்டிப்பாக்கும் பணியில் ஈடுபட்டது. விரிவாக்கத்தில் கூடுதலாக 9.5 ஏக்கர் நிலம் சேர்க்கப்பட்டது. இதில் 4,000 பேர் அமரக்கூடிய மாநாட்டு அரங்கம் மற்றும் 1,000 கார்கள் நிறுத்தும் வகையில் பல அடுக்கு வாகன நிறுத்தும் இடம் அமைக்கப்பட்டது.

## மேற்கோள்கள்

பகுப்பு:சென்னைக் கட்டிடங்கள்
பகுப்பு:சென்னை சுற்றுப் பகுதிகள்
பகுப்பு:சென்னையின் பொருளாதாரம்